— Прысутнасць беларусак у прыродазнаўчых навуках лепшая, чым у багатых краінах Еўропы, але і ў нас таксама ёсць праблемы. Маладых дзяўчат-фізікаў даволі многа — на фізічным факультэце БДУ іх прыкладна палова. Але калі глядзець далей, аспірантуру і тым больш дактарантуру, то жанчын-фізікаў становіцца ўсё менш. Так, я пішу ў сваім даследаванні, што ў дактарантуры ў нас вучыцца 12,5% жанчын-фізікаў. Здавалася б, нядрэнна. Але насамрэч гэта адзінкі. Адпаведна, жанчын — прафесараў фізікі ў нас недаравальна мала.